Document ID: 31988D0207

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Δεκεμβρίου 1987
που τροποποιεί την απόφαση 84/73/ΕΟΚ σχετικά με την ανάληψη στη νήσο Λέσβο, νομός Λέσβου, στην Ελλάδα, πρότυπης προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων και την απόφαση 86/39/ΕΟΚ σχετικά με την ανάληψη στο νομό Γρεβενών, στην Ελλάδα, πρότυπης προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων
(Το κείμενο στην ελληνική γλώσσα είναι το μόνο αυθεντικό)
(88/207/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,
Εκτιμώντας:
ότι το Συμβούλιο ενέκρινε τον κανονισμό (ΕΟΚ) αριθ. 2088/85 (1) σχετικά με τα Ολοκληρωμένα Μεσογειακά Προγράμματα·
ότι με την απόφαση 84/73/ΕΟΚ (2), όπως τροποποιήθηκε τελευταία από την απόφαση 86/42/ΕΟΚ (3), η Επιτροπή θέσπισε πρότυπη ενέργεια στη νήσο Λέσβο·
ότι με την απόφαση 86/39/ΕΟΚ (4) η Επιτροπή θέσπισε πρότυπη ενέργεια στο νομό Γρεβενών·
ότι οι αποφάσεις 84/73/ΕΟΚ και 86/39/ΕΟΚ ορίζουν, στο άρθρο 2, ότι η εφαρμογή των πρότυπων ενεργειών εξετάζεται από την Επιτροπή, σε συνεννόηση με το ενδιαφερόμενο κράτος μέλος, προκειμένου να αποφασισθεί αν, και σε ποιο βαθμό, πρέπει να αναθεωρηθούν τα στοιχεία που προβλέπονται στο παράρτημα 1·
ότι, κατά τις μεταγενέστερες επαφές με την αρμόδια εθνική αρχή, φάνηκε ότι πρέπει να επανεξεταστούν οι αποφάσεις 84/73/ΕΟΚ και 86/39/ΕΟΚ όσον αφορά τα χρονοδιαγράμματα για την εκτέλεση ορισμένων εργασιών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα 1 της απόφασης 84/73/ΕΟΚ, στο σημείο 5 « Χρονοδιάγραμμα», οι όροι «από Δεκέμβριο 1983 μέχρι Δεκέμβριο 1986» αντικαθίστανται από τους όρους «από Δεκέμβριο 1983 μέχρι Δεκέμβριο 1987».
Άρθρο 2
Στο παράρτημα 1 της απόφασης 86/39/ΕΟΚ, στο σημείο 4 « Χρονοδιάγραμμα», οι όροι «από Δεκέμβριο 1985 μέχρι Δεκέμβριο 1986» αντικαθίστανται από τους όρους «από Δεκέμβριο 1985 μέχρι Δεκέμβριο 1987».
Άρθρο 3
Η παρούσα απόφαση απευθύνεται στην Ελληνική Δημοκρατία.
Βρυξέλλες, 14 Δεκεμβρίου 1987.

Labels: 18
19